یورو-2020-نین قروپ مرحله‌سینده اینکینجی  تورا ایستارت وئریلیب.
شامپیوناتین 6-جی اویون گونونده 3 موسابیقه کئچیریلیب.
ب قروپوندا روسیا ایله فینلاندیا اوز-اوزه گلیب. موسابیقه‌نین تالعینی بیر گل حل ائدیب. روسیا‌لی‌لار تورنیرده ایلک غلبه‌سینی قازانیب.
دیگر ایکی موسابیقه آ قروپوندا کئچیریلیب. تورکیه میللی‌سی باکی الیمپیک ایستادیونوندا ولز ایله قارشیلاشیب. هر حیسه‌نین سونوندا بیر گل ووران بؤیوک بریتانیا‌لی‌لار باکی‌دان 3 امتیازلا آیریلیب. ایکینجی مغلوبیتینی آلان "آی-اولدوزلولار" ایلک ایکی یئردن بیرینی توتماق شانسینی ایتیریب و یالنیز 3-جو یئرله 1/8 فینالا اومید ائده بیلر.
1/8  فینالا ایلک وثیقه‌نی ایسه ایتالیا قازانیب. رومادا سوئیسی مغلوب ائدن ایتالیا آردیجیل ایکینجی غلبه ایله نؤوبتی مرحله‌یه یوکسلیب. روبرتو مانچی‌نین یئتیرمه‌لری سون تورا قروپدا 1-جی یئری توتماق اوچون چیخا‌جاق.
قئید ائدک کی، ایکینجی تور ژوئن‌نین 19-دا باشا چاتا‌جاق.
یورو-2020
قروپ مرحله‌سی
ایکینجی تور، 16 ژوئن
ب قروپو
فینلاندیا - روسیا - 1:0
آ قروپو
تورکیه - ولز - 2:0
ایتالیا – سوئیس - 0:3
